उभयलैंगिकद्वेष

उभयलैंगिकद्वेष म्हणजे उभयलैंगिकता किंवा उभयलैंगिक म्हणून समजल्या जाणाऱ्या लोकांबद्दलचा तिटकारा, द्वेष आणि तिरस्कार. उभयलैंगिक व्यक्तींबद्दल पूर्वग्रह सामान्यतः उभयलैंगिकता हा खरा लैंगिक कल आहे हे नाकारणे, उभयलैंगिक लोकांबद्दल नकारात्मक रूढीवादी कल्पना (जसे की ते व्यभिचारी किंवा अप्रामाणिक आहेत असे समजणे) किंवा उभयलैंगिक अदृश्यीकरण या रूपांमध्ये दिसून येतो. 

उभयलैंगिक महिलांबद्दलच्या द्वेषाला उभयलैंगिक-नारिद्वेष म्हणतात      

 प्रकार 

 नकार आणि अदृश्यीकरण 
उभयलैंगिकद्वेषामुळे लोक उभयलैंगिकता खरी आहे हे नाकारतात. असा दावा केल्या जातो की जे लोक स्वतःला उभयलैंगिक म्हणून ओळखतात ते खरोखर उभयलैंगिक नाहीत किंवा ही घटना त्यांच्या दाव्यापेक्षा खूपच कमी सामान्य आहे. या नकाराचा एक प्रकार वैषमलैंगिकता हा एकमेव खरा किंवा नैसर्गिक लैंगिक कल आहे या विषमलैंगिक  दृष्टिकोनावर आधारित आहे. अशा प्रकारे त्यापासून वेगळी कोणतीही गोष्ट एकतर मानसिक आजार किंवा समाजविरोधी वर्तनाचे उदाहरण आहे.

लैंगिकतेच्या द्विमानी दृष्टिकोनातून उभयलैंगिकतेला मान्यता देण्यास नकार देण्याचा आणखी एक प्रकार उद्भवतो: लोकांना एकलैंगिक मानले जाते, म्हणजेच कोणतीही व्यक्ती फक्त समलैंगिक किंवा विषमलैंगिक असते असा गैरसमज. १९८० च्या दशकात, लैंगिकतेवरील आधुनिक संशोधनावर या कल्पनेचे वर्चस्व होते की विषमलैंगिकता आणि समलैंगिकता हेच योग्य लैंगिक कल होते, उभयलैंगीतेला "दुय्यम समलैंगिकता" म्हणून नाकारले जात असे.  त्या प्रमाणात, उभयलैंगिकांना  एकतर स्वतःला विषमलैंगिक दर्शवूइच्छिणारे समलैंगिक लोक मानले जाते,  किंवा त्यांच्या "सामान्य" लैंगिक आवडीबाहेर लैंगिकतेचे प्रयोग करणारे  व्यक्ती असे गृहीत धरले जाते.  "लोक एकतर समलैंगिक असतात, विषमलैंगिक असतात किंवा खोटे बोलतात" असे म्हणणारे वाक्य लैंगिक प्रवृत्तीच्या या द्विमानी दृष्टिकोनाचे प्रतीक आहे. 

काही लोक उभयलैंगिकतेचे सैद्धांतिक अस्तित्व स्वीकारतात परंतु हे व्यक्ती अशा आकर्षणाला पुरुष आणि स्त्रिया दोघांकडे केवळ समान लैंगिक आकर्षण म्हणून परिभाषित करतात.  अशाप्रकारे असमान आकर्षण असलेल्या अनेक उभयलैंगिक व्यक्तींना समलैंगिक किंवा विषमलैंगिक म्हणून वर्गीकृत केले जाते. इतर लोक महिलांमध्ये उभयलैंगिकतेचे अस्तित्व मान्य करतात, परंतु पुरुष उभयलैंगिक असू शकतात हे नाकारतात. 

उभयलैंगिकद्वेष हा विषमलैंगिक समुदायात सामान्य आहे, परंतु समलैंगिक लोकांमध्ये देखील वारंवार दिसून येतो.  सहसा असा समज असतो की उभयलैंगिक व्यक्ती विरुद्ध-लिंग आणि प्रेमाच्या सामाजिक अपेक्षा पूर्ण करून विषमलैंगिकांकडून होणाऱ्या अत्याचारापासून वाचू शकतात. यामुळे उभयलैंगिक म्हणून ओळखल्या जाणाऱ्या काहींना "दोन्ही लैंगिकतेपैकी कोणतेच  पुरेसे नाही" किंवा "यांची लैंगिकता वास्तविक नाही" असे नेमले जाते.  २०१६ मध्ये रोफी आणि वॉलिंग यांनी केलेल्या ऑस्ट्रेलियन अभ्यासात असे आढळून आले की उभयलैंगिक लोकांना समलैंगिक समुदायातील लोकांकडून सूक्ष्म आक्रमकता, दमदाटी आणि इतर असामाजिक वर्तनांचा सामना करावा लागला. 

उभयलैंगिक अदृश्यीकरण ही एक अशी घटना आहे जी इतिहास, शैक्षणिक संस्था, वृत्त माध्यमे आणि इतर प्राथमिक स्त्रोतांमधील उभयलैंगिकतेचे पुरावे वगळते किंवा खोटे किंवाठरवते,   आणि कधीकधी उभयलैंगिकतेचे अस्तित्व थेट नाकारण्याचा प्रयत्न करते.  

 नकारात्मक गैरसमज 
उभयलैंगिक म्हणून ओळखल्या जाणाऱ्या लोकांबद्दलच्या अनेक रूढीवादी कल्पना उभयलैंगिकतेच्या अस्तित्वाला नकार देण्यामुळे किंवा उभयलैंगिक अदृश्यीकरणामुळे उद्भवतात. उभयलैंगिक व्यक्तींना गोंधळलेले किंवा अनिर्णयशील असे रूढीवादी नावे ठेवल्या जाते जाते, जाणार त्यांचे लैंगिक कल वैध नाही असे समजले जाते. 

उभयलैंगिकतेचा आणि सरभेसळ लैंगिक संबंधांचा दुवा विविध नकारात्मक गैरसमजुतींमुळे निर्माण होतो. उभयलैंगिक व्यक्तींना,  फक्त पुरुषांशी, फक्त महिलांशी किंवा एका वेळी फक्त एकाच व्यक्तीशी लैंगिक संबंध पुरेसे नाहीत असे म्हणून मानसिक किंवा सामाजिकदृष्ट्या अस्थिर लोक म्हणून नेमतात. हे रूढीवादी विचार "पुरुष आणि स्त्रिया इतके वेगळे आहेत की एकाची इच्छा दुसऱ्याच्या इच्छेपेक्षा पूर्णपणे वेगळी आहे" अशा सांस्कृतिक गृहीतकांमधून येऊ शकतात. 

परिणामी, उभयलैंगिक व्यक्तींना त्यांच्या जोडीदारांना फसवणे किंवा विश्वासघात करणे, दुहेरी जीवन जगणे, " नीच दर्जाचे " असणे आणि एचआयव्ही / एड्स सारखे लैंगिक संक्रमित रोग पसरवणे अशा आरोपांमुळे सामाजिक कलंक सहन करावा लागू शकतो . उभयलैंगिक व्यक्ती समलैंगिक किंवा विषमलैंगिक लोकांइतकेच किंवा एकविवाही असण्यास सक्षम असतात. 

 परिणाम 
उभयलैंगिकद्वेषाचे उभयलैंगिक लोकांच्या मानसिक आणि लैंगिक आरोग्यावर होणारे परिणाम असंख्य आहेत. एका अभ्यासातून असे दिसून आले आहे की उभयलैंगिक लोक बहुतेकदा विषमलैंगिकता आणि समलैंगिकतेच्या द्विमानी मनस्थितीत अडकतात, ज्यामुळे त्यांच्या लैंगिक ओळखीभोवती एक प्रकारच्या अवैधपणाचा गैरसमज निर्माण होतो. यामुळे अनेकदा कमी आत्मसन्मान आणि आत्म-मूल्य यासारख्या मानसिक आरोग्य समस्यांचे ओळखले संकेतक निर्माण होतात. एक लैंगिक ओळख "निवडण्यासाठी" हा दबाव, अनेक प्रकरणांमध्ये, नैराश्याला कारणीभूत ठरू शकतो कारण या व्यक्तींना ते अशा संस्कृतीत राहतात जी त्यांचे अस्तित्व ओळखत नाही,असे वाटू शकते. 

एच.आय.व्ही. संसर्गाचा उच्च धोका असलेल्या महिलांवर संशोधन करताना, जर्नल ऑफ बायसेक्शुअलिटी मधील एका अभ्यासात असा निष्कर्ष काढण्यात आला आहे की अभ्यास केलेल्या उच्च-जोखीम गटातील उभयलैंगिक महिलाची विविध उच्च-जोखीम वर्तनांमध्ये सहभागी होण्याची शक्यता जास्त असते आणि त्यांना एच.आय.व्ही. आणि इतर लैंगिक संक्रमित रोगांचा संसर्ग होण्याचा धोका जास्त असतो.  या वर्तनांचे कारण असे आहे की उभयलैंगिक व्यक्ती त्यांच्या लैंगिकतेबद्दल आणि योग्य संरक्षणाबद्दल आरोग्य व्यावसायिकांशी भेदभावाच्या भीतीने चर्चा करतात, ज्यामुळे त्यांना या मुद्द्यावर त्यांना कमी मदत आणि शिक्षण मिळते. , बाय: नोट्स फॉर अ बायसेक्शुअल रिव्होल्यूशन या पुस्तकात,  शिरी आयसनर (२०१३) यांनी विषमलैंगिक व्यक्तींच्या आणि समलैंगिक व्यक्तींच्या तुलनेत उन्हायलैंगिक ओळखणाऱ्या व्यक्तींमध्ये आत्महत्या करण्याच्या आकडेवारीची चर्चा केली आहे. आयसनर (२०१३) यांनी एका कॅनेडियन अभ्यासाचा संदर्भ दिला ज्यामध्ये असे आढळून आले की विषमलैंगिक आणि समलैंगिक महिलांच्या तुलनेत उभयलैंगिक महिलांमध्ये आत्महत्या करण्याचे प्रमाण जास्त होते; अभ्यासात असेही आढळून आले की विषमलैंगिक आणि समलैंगिक पुरुषांच्या तुलनेत उभयलैंगिक पुरुषांमध्ये आत्महत्या करण्याचे प्रमाण वाढले आहे. 

 हे देखील बघा 

 समलैंगिकद्वेष
 उभयलैंगिक अदृश्यीकरण

 संदर्भ 

वर्ग:उभयलैंगिकता
वर्ग:उभयलैंगिकद्वेष